open-index/open-wikipedia-markdown huggingface dataset:
Guardia di Finanza

**Italijos finansų policija**, *Guardia di Finanza* () – Italijos policijos pajėgos, pavaldžios Italijos Ekonomikos ir finansų ministerijai. Tai sukarinta organizacija, kuri kaip ir karabinieriai yra Italijos ginkluotųjų pajėgų dalis. *Guardia di Finanza* turi virš 600 laivų ir virš 100 orlaivių, kurie naudojami patruliuoti Italijos teritoriniuose vandenyse.

Lotyniškas finansų policijos devizas yra *Nec recisa recedit* ('Net sumušti nesitraukia'; ).

## Paskirtis
*Guardia di Finanza* funkcijos apibrėžtos 1959 m. įstatyme Nr. 189 ir 2001 m. įstatyme Nr. 68 ir suskirstytos į:
* pagrindines – finansinių nusižengimų ir nusikaltimų prevencija ir tyrimas, politinių ekonominių interesų nepažeidimo priežiūra, jūros stebėjimas finansų policijos tikslais;
* papildomas – viešosios tvarkos palaikymas ir karinė sienų gynyba.

*Guardia di Finanza* turi apie 68 000 policininkų (agentų, puskarininkių ir karininkų). Dalis jos policininkų tarnauja Europole ir OLAF.

Finansų policijos paskirtis yra finansinis, ekonominis, teismų ir viešasis saugumas:
* ji kovoja su mokesčių vengimu, finansiniais nusikaltimais, kontrabanda, pinigų plovimu, tarptautine nelegalia prekyba narkotikais, nelegalia imigracija, autorinių teisių pažeidimais, kreditinių kortelių apgavystėmis, internetiniais nusikaltimais, pinigų padirbinėjimu, terorizmo finansavimu;
* užtikrina muitinių ir pasienio punktų kontrolę,
* vykdo priešmafines operacijas,
* palaiko viešąją tvarką ir saugumą,
* užtikrina Italijos valstybės sienos gynybą.
 

## Padaliniai
* *[[Gruppo di Investigazione Criminalità Organizzata]]* (GICO) – Organizuotų nusikaltimų tyrimo grupė
* *Gruppo Operativo Antidroga* (GOA) – Priešnarkotinė operatyvinė grupė
* *Gruppo Anticrimine Tecnologico* (GAT) – Kovos su technologiniais nusikaltimais grupė, užsiimanti kova su internetiniais nusikaltimais
* *Comando Operativo Aeronavale* (ROAN) – Oro ir laivyno operacinė vadovybė
* *[[Antiterrorismo Pronto Impiego]]* (ATPI) – Antiteroristinė greitojo reagavimo tarnyba
* *Servizio Cinofili* – Policijos kinologijos skyrius, šunų panaudojimo tarnyba.

## Finansų policija parade

File:2june 2007 457.jpg|Finansų policijos orkestras
File:2june 2007 472.jpg|Finansų policijos jūros pajėgų nariai
File:2june2006 299.jpg|Aviacijos dalinys
File:2june 2007 469.jpg|Antiteroristinis dalinys
File:2june 2007 477.jpg|Kalnų pasienio apsaugos dalinys
File:2june 2007 476.jpg|Kinologijos padalinys
File:2june2006 301.jpg|Kalnų gelbėtojų grupė
File:2june 2007 478.jpg|Slidininkų grupė
File:2june2006 295.jpg|Karininkų akademijos kursantai
File:2june 2007 465.jpg|Puskarininkių mokyklos kursantai


## Technika ir ginklai
* Automobiliai: Alfa Romeo 155, Alfa Romeo 156, Alfa Romeo 159, Fiat Bravo, Fiat Stilo 1.9 JTD, Land Rover Freelander
* Sraigtasparniai: Agusta A109, Agusta-Bell AB 412, Nardi Hughes NH-500
* Lėktuvai: Piaggio P.180, Piaggio P.166DL3, Piaggio P.166DP1, ATR 42-500 MP
* Laivai: patruliniai kateriai ir motorinės valtys
* Ginklai:
** pistoletai – Beretta 92 ir Beretta 84 BB
** pistoletai kulkosvaidžiai – Beretta PM 12 S2
** šturmo šautuvai – Beretta SC70/90
** koviniai lygiavamzdžiai – SPAS-12
Walter Röhrl

**Valteris Riolis** (; 1947 m. kovo 7 d. Rėgensburgas, Vokietija) – vokiečių ralio ir automobilių lenktynių vairuotojas. Savo pergales pasiekė vairuodamas Fiat, Opel, Lancia ir Audi, taip pat Porsche, Ford ir BMW.

## Karjera
Būdamas 16 metų, Riolis pradėjo dirbti Rėgensburgo vienuolyne ir netrukus tapo vienuolio vairuotoju, nuvažiavusiu 120 000 km. Mėgo aktyvų sportą, tokį kaip slidinėjimas, todėl 1968 m. buvo pakviestas sudalyvauti savo pirmajame ralyje.

Pasaulio ralio čempionate V. Riolis buvo žinomas aštuntajame ir devintajame dešimtmečiuose, keturis kartus laimėjęs Monte Karlo ralį su keturiais skirtingais automobiliais. Jo ilgametis šturmanas buvo Kristianas Gaistdiorferis. 1980 m. Pasaulio ralio čempionatą laimėjo vairuodamas Fiat 131 Abarth. Dar įspūdingesnę pergalę pasiekė 1982 m. čempionate, kai sugebėjo pasipriešinti Mišelės Mouton pilotuojamai keturių varomųjų ratų Audi Quattro, kai pats vairavo seno modelio, galiniais varomaisiais ratais Opel Ascona 400. Tuo pat metu jis tapo ir Afrikos ralio čempionato nugalėtoju.

1983 m. jis prisijungė prie Lancia komandos, kur pilotavo naują, galiniais ratais varomą Lancia 037. 1984 m. persėdo į keturias varomaisiais ratais Audi Quattro, kuri buvo gaminama jo gimtojoje žemėje – Bavarijoje.

Vis dar dalyvaudamas aukščiausio lygio varžybose jis nebepatekdavo tarp pajėgiausių čempionato vairuotojų. Iki šiol yra laimėjęs 14 Pasaulio ralio čempionato etapų.

V. Riolis yra talentingas lenktynininkas, Nikio Laudos pavadintas „Ratų genijumi“. 1992 m. 24 valandų Niurburgringo lenktynėse naktį buvo tankus rūkas ir stiprus lietus, bet V. Riolis važiavo nemažindamas tempo. Vis tik lenktynės kelioms valandoms buvo nutrauktos.

Italijoje jis buvo išrinktas *Šimtmečio ralio vairuotoju*. 2000 m. lapkritį Prancūzijoje buvo išrinktas *Tūkstantmečio ralio vairuotoju*. Žiuri susidedanti iš 100 pasaulyje žinomų motosporto ekspertų išrinko jį *Geriausiu visų laikų ralio vairuotoju* Italijoje.

## Pasaulio ralio čempionato pergalės
:

## Šaltiniai

## Nuorodos

* Ofiaciali Walter Röhrl svetainė
Antiterrorismo Pronto Impiego

**Antiteroristinė greitojo reagavimo tarnyba**' (; *ATPI*) – Italijos finansų policijos (it. *Guardia di Finanza*) dalis, sukurta 1983 m., specializuota antiteroristinei kovai ir svarbių asmenų apsaugai. 

Šios tarnybos padaliniai dalyvavo operacijose Albanijoje, Kosove ir Vengrijoje.

## Nuorodos

*Centro addestramento specializzazione  (Foto)
Stobrečas

**Stobrečas** – pajūrio miestas pietų Kroatijoje, įsikūręs pusiasalyje netoli Splito. Išvystytas turizmas, žemės ūkis.

## Istorija

Miestą III a. pr. m. e. įkūrė graikai.

## Sportas
* NK Primorac Stobreč (futbolas)
Velika Gorica

**Velika Gorica** – miestas šiaurinėje Kroatijoje, 16 km į pietus nuo Zagrebo. Yra Šv. Marijos bažnyčia, atvirasis universitetas (įkurtas 1960 m.), Turopolės regiono muziejus.

## Istorija

Įkurta 1278 m.

## Sportas
* HNK Gorica – futbolo klubas.
* NK Radnik Velika Gorica – buvęs futbolo klubas.
Kostrena

**Kostrena** – pajūrio miestas Kroatijoje, 5 km į rytus nuo Rijekos. Išvystytas vandens turizmas, naftos pramonė.

## Sportas
* NK Pomorac (futbolas)
Pazinas

**Pazinas** – miestas vakarų Kroatijoje; Istrijos apskrities centras. Išlikusi XV a. pilis, apie kurią kūrėsi miestas.

## Istorija

Minima nuo 983 m.

## Sportas
* NK Pazinka (futbolas)
Samoboras

**Samoboras** – miestas šiaurės Kroatijoje, vakarinis Zagrebo priemiestis prie Savos upės. Išvystyta krištolo pramonė. Išlikę XIII a. pilies griuvėsiai.

## Istorija

1242 m. gavo laisvojo karališkojo miesto teises.

## Sportas
* NK Samobor (futbolas)
Suhopolė

**Suhopolė** – miestas šiaurės rytų Kroatijoje, 10 km į pietvakarius nuo Viroviticos, šiaurinėje Bilogoros kalno pašlaitėje. Geležinkelio stotis. Išvystyta maisto ir žemės ūkio pramonė.

## Sportas
* HNK Suhopolje (futbolas)
Treyarch

**Treyarch** – amerikiečių įmonė, kurianti kompiuterinius žaidimus, įkurta 1996 m. Peter Akemann ir Doğan Köslü (gimęs Don Likeness vardu), ir 2001 m. įsigyta bendrovės „Activision“. „Treyarch“ yra viena iš dviejų pagrindinių kompanijų, kuriančių „Call of Duty“ žaidimų seriją. Įmonės sukurti šios serijos žaidimai: „Call of Duty 2: Big Red One“, „Call of Duty 3“, „Call of Duty: World at War“ bei „Call of Duty: Black Ops“.

## Istorija
2005 m. įmonė „Gray Matter Interactive“ buvo prijungta prie „Treyarch“.

2007 m. Leipcigo žaidimų parodoje „Activision“ pranešė, jog „Treyarch“ bus viena iš trijų bendrovių, kuriančių žaidimą, pastatytą pagal Džeimso Bondo serijos filmą „Paguodos kvantas“. Žaidimas pasirodė 2008 m. spalio 31 d. Europoje ir lapkričio 4 d. Š. Amerikoje.

## Žaidimai

### Perkurti
* *Spider-Man* (2000) (originaliai „Neversoft“)
* *[[Tony Hawk's Pro Skater]]* (pritaikytas Dreamcast) (originaliai „Neversoft“)
* *[[Tony Hawk's Pro Skater 2]]* (pritaikytas Dreamcast) (originaliai „Neversoft“)
* *[[Tony Hawk's Pro Skater 2]] & [[Tony Hawk's Pro Skater]] kaip [[Tony Hawk's Pro Skater 2X]]* (pritaikytas Xbox) (originaliai „Neversoft“)
* *[[Call of Duty Modern Warfare]]* kaip *Call of Duty: Modern Warfare: Reflex* (2009) (pritaikytas Wii) (originaliai „Infinity Ward“)

### Kurti
* *By: Ryan Renner* (1998)
* *Die by the Sword: Limb from Limb* (1998) (Papildymas)
* *Triple Play 2000* (1999)
* *Draconus: Cult of the Wyrm* (2000)
* *Max Steel: Covert Missions* (2000)
* *NHL 2K2* (2001)
* *Triple Play Baseball* (2001)
* *[[Kelly Slater's Pro Surfer]]* (2002)
* *Shaun Palmer’s Pro Snowboarder 2* (Atšauktas)
* *Minority Report: Everybody Runs* (2002)
* *Spider-Man* (2002)
* *NHL 2K3* (2002)
* *Spider-Man 2* (2004)
* *[[Call of Duty 2: Big Red One]]* (2005)
* *Ultimate Spider-Man* (2005)
* *[[Call of Duty 3]]* (2006)
* *[[Spider-Man 3]] * (2007) (Kūrė tik Xbox 360, PS3 ir AK žaidimo versijas)
* *[[Quantum of Solace]]* (2008) (Kūrė tik PS3 ir Xbox 360 žaidimo versijas)
* *[[Spider-Man: Web of Shadows]]* (2008) (bendradarbiaujant su „Shaba Games“)
* *[[Call of Duty: World at War]]* (2008) PS3, Xbox 360, Wii, AK, iOS
* *[[Call of Duty: Black Ops]]* (2010) PS3, Xbox 360, Wii, AK, DS
* *[[Call of Duty: Modern Warfare 3]]* (2011) Wii
* *[[Call of Duty: Black Ops II]]* (2012) Microsoft Windows, PlayStation 3, Wii U, Xbox 360
* *[[Call of Duty: Ghosts]]* (2013) Wii U
* *[[Call of Duty: Black Ops III]]* (2015) Microsoft Windows, PlayStation 4, Xbox One

## Šaltiniai
Juozapas Katkus

**Juozapas Katkus**, slapyvardžiai **Anužis Jonas**, **Mikifora (Nikiforas, Nikiporas)** (1918 m. kovo 19 d., Lazdininkų k., Darbėnų vls., Kretingos aps. – 1950 m. spalio 28 d., Vaineikių miške, Kretingos raj.) – Lietuvos partizanas, vienas Lietuvos laisvės armijos Žemaičių apygardos Kardos rinktinės kūrėjų, rinktinės vadas.

## Biografija
Užaugo Lazdininkuose, tėvų ūkyje. 1944 m. įstojo į Vietinę rinktinę, o ją paleidus grįžo į tėviškę, slapstėsi nuo mobilizacijos į okupacinę sovietų kariuomenę. Nuo 1944 m. Lietuvos laisvės armijos Kretingos bataliono narys, vienas iš Kardo rinktinės kūrėjų. Nuo 1945 m. lapkričio 15 d. Kardo rinktinės štabo Ūkio skyriaus viršininko pavaduotojas, nuo 1946 m. sausio 30 d. – Ūkio skyriaus viršininkas, vėliau – rinktinės štabo žvalgybos viršininkas. Nuo 1950 m. spalio vidurio – rinktinės vadas.

Žuvo kartu su grupės vadu Petru Žeimiu-Povilu (g. 1925 m. Tūbausiuose) ir rinktinės štabo apsaugos būrio partizanu Steponu Matijausku-Tamošiumi (g. 1929 m. Kūlupėnuose) 1950 m. spalio 27–spalio 28 d. MGB vidaus kariuomenės kareiviams bei MGB Kretingos rajono skyriaus stribams apsupus Vaineikių miške partizanų stovyklą.

Vardas įamžintas 1992 m. Kretingos senųjų kapinių paminkle žuvusių Kardo rinktinės partizanų atminimui.

2004 m. kovo 9 d. pripažintas Kario savanorio statusas, 2004 m. gegužės 27 d. suteiktas leitenanto laipsnis (po mirties).

## Šaltiniai
* Lietuvos ypatingasis archyvas. – F. K-1, ap. 3, b. 1827. – L. 6. – Ap. 16, b. 827. – L. 134–135
* Hitleriniai parašiutininkai. – Vilnius, 1966. – P. 86
* Stanislava Petraitienė. Brangi tylos kaina // Švyturys. – 1966 m. liepos 14, 19, 21. – Nr. 80, 82, 83
* Bronius Kviklys. Mūsų Lietuva. – Vilnius, 1992. – T. 4. – P. 247
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 4, 8, 15
* Lietuvos gyventojų genocido ir rezistencijos tyrimo departamento archyvinė pažyma. – 1998 m. kovo 6
Vronkos

**Vronkos** () – miestas vakarų Lenkijoje, prie Vartos upės. Yra didžiausias šalyje kalėjimas.

## Sportas
* KS Amica Wronki (futbolas)

## Šaltiniai
Belchatuvas

**Belchãtuvas**  () – miestas vidurio Lenkijoje, 160 km į pietvakarius nuo Varšuvos. Veikia didžiausia Europoje Belchatuvo šiluminė jėgainė.

Nors miesto herbas yra santykinai nesenas (sukurtas 1847 m.), tačiau nėra tiksliai aišku, kokiais motyvais jame pavaizduoti Adomas ir Ieva.

## Sportas
* GKS Bełchatów (futbolo klubas);
* GKS stadionas

## Šaltiniai
Antanas Jonauskas

**Antanas Jonauskas** (slapyvardis *Genys*, 1920 m., Dauginčių k., Kartenos vls., Kretingos apskr. – 1951 m. lapkričio 23 d., Anužių k., Kretingos raj.) – Lietuvos partizanas, Lietuvos laisvės armijos Žemaičių apygardos Kardo rinktinės vadas.

## Biografija
Užaugo Dauginčiuose, ūkininkavo su broliu motinos ūkyje (tėvas palikęs šeimą gyveno Klaipėdos krašte). 1944 m. vasario 16 d. įstojo į Povilo Plechavičiaus Lietuvos vietinę savisaugos rinktinę, kurią vokiečiams paleidus 1944 m. gegužės mėn. grįžo į gimtinę.

Po II pasaulinio karo nuo 1944 m. pabaigos dirbo Kartenos valsčiaus Dauginčių apylinkės pirmininko pavaduotoju, vėliau – Kartenos valsčiaus mokesčių inspektoriumi, buvo slaptu MGB Kretingos apskrities skyriaus informatoriumi. 1948 m. nutraukė ryšius su MGB ir pasitraukė į pogrindį, tapo [Lietuvos laisvės armijos [LLA], Žemaičių apygardos, Kardo rinktinės](https://lt.wikipedia.org/wiki/Kardo_rinktin%C4%97) Buganto „Kartenos“ partizanų kuopos partizanu. Nuo 1949 m. buvo Žemaičių apygardos, Kardo partizanų rinktinės operacijų skyriaus viršininkas, o nuo 1950 m. rudens Kardo rinktinės vadas ir Karto partizanų rinktinės štabo viršininkas.

Žuvo 1951 m. lapkričio 23 d. Anužiuose (Kretingos raj.) kartu su sužadėtine Elena Kniežaite-Gegute (g. 1928 m. Vaineikių Medsėdžiuose) MGB Klaipėdos srities valdybos II skyriaus III poskyrio karinės operacijos metu (kareiviams apsupus partizanų rėmėjo Prano Narkaus daržinėje įrengtą bunkerį, abu nusišovė). Palaikų užkasimo vieta nežinoma.

## Atminimo įamžinimas
Pritvirtinta atminimo lenta Kartenos bažnyčios koplyčioje.

## Šaltiniai
* Lietuvos ypatingasis archyvas. – F. K-1, ap. 3, b. 1241. – L. 139. – B. 1248. – L. 94. – B. 928. – L. 200. – Ap. 15, b. 1273. – L. 147v
* Stanislava Petraitienė. Brangi tylos kaina. – Švyturys – 1966 m. rugpjūčio 2 d. – Nr. 88. – P. 3
* Lietuvos gyventojų genocido ir rezistencijos tyrimo departamento archyvinės pažymos. – 1997 m. spalio 24 d. – 1998 m. kovo 6 d.
Kurganas (miestas)

**Kurganas** () – miestas Rusijoje, pietvakarių Sibire, į rytus nuo Čeliabinsko, Tobolo kairiajame krante; srities centras. Pro Kurganą eina Transsibiro geležinkelis bei Jekaterinburgo-Kokšetau geležinkelis. Plentai į Čeliabinską, Petropavlą, Jekaterinburgą. Yra oro uostas.

Mašinų (žemės ūkio mašinų, medienos apdirbimo staklių, kelių tiesimo mašinų), automobilių gamybos (autobusų „KAvZ“, vilkikų), armatūros gamybos, chemijos ir farmacijos, odos ir avalynės, siuvimo ir trikotažo, statybinių medžiagų, maisto (mėsos, aliejaus) pramonė.

Veikia Kurgano valstybinis universitetas, žemės ūkio akademija, humanitarinė akademija, mašinų gamybos, pedagogikos institutai. Dramos, lėlių teatrai. Kraštotyros, poeto S. Vasiljevo muziejai, dekabristų namas-muziejus.

## Istorija

1662 m. pradėjo kurtis **Cariovo Gorodiščės** (*Царёво Городище*) gyvenvietė. 1695 m. ji perkelta 8 varstais žemyn Tobolo upe. 1738 m. gyvenvietė pervadinta į **Kurgano Slobodą** (*Курганская слобода*). 1782 m. suteiktos miesto teisės ir dabartinis pavadinimas. Kurganas išsiplėtė XIX a. pabaigoje, nutiesus Transsibiro geležinkelį. 1943 m. tapo srities centru.

## Šaltiniai
Geitshedas

**Geitshedas** – miestas Šiaurės Rytų Anglijos regione, Taino ir Viro grafystėje, Jungtinėje Karalystėje. Miestas įsikūręs į pietus nuo Taino upės.

## Istorija

Geitshedas pirmą kartą rašytiniuose šaltiniuose paminėtas 623 m. istoriko Beda. 1068 m. šalia miesto Vilhelmas I Užkariautojas nugalėjo  Škotijos karaliaus Malkolmo III ir Edgar the Ætheling pajėgas. Viduramžių laikotarpiu Geitshedas buvo Daramo vyskupo jurisdikcijoje. Tuo metu gyvenvietėje daugiausia buvo miško teritorijos ir šiek teik žemės ūkiui naudojamos žemės. Iki XVII a. pab. mieste buvo vystoma kalnakasyba ir prekyba anglimi. 1974 m. Geitshedo miesto rajonas buvo sujungtas su penkiais kitais urbanizuotais rajonais.

## Žymūs žmonės

* Leib Gurwicz (1906-1982), Lietuvos žydų kilmės rabinas

## Išnašos

## Nuorodos
*Oficiali svetainė
Juozas Jucys

**Juozas Jucys**, slapyvardžiai **Antanaitis Ričardas**, **Margis** (1920 m. Mikoliškių k., Kartenos vls., Kretingos aps. – 1950 m. spalio mėn., Kretingos raj.) – Lietuvos partizanas, Lietuvos laisvės armijos Žemaičių apygardos Kardo rinktinės vadas.

## Biografija
Užaugo Mikoliškių eigulio Edvardo Jucio šeimoje. Nuo 1944 m. rudens slapstėsi nuo mobilizacijos į sovietų okupacinę kariuomenę, tapo partizanu, Lietuvos laisvės armijos Žemaičių apygardos Kardo rinktinės Buganto kuopos kovotoju. 1948 m. paskirtas rinktinės štabo adjutantu, o žuvus Juozui Kėkštui-Druliui tapo rinktinės vadu. 1949 m. rugpjūčio mėn. su partizanu Adolfu Jonausku-Pagiriu bandė patekti į Vakarus, tačiau prie Lenkijos sienos pateko į nelaisvę ir buvo perduotas MGB Kartenos valsčiaus poskyriui. Netrukus pabėgo, grįžo į partizanų gretas, buvo paskirtas Buganto kuopos, o 1950 m. birželio (liepos) mėn. – Kardo rinktinės, vadu. 1950 m. spalio 15 d. kautynių su MGB vidaus kariuomenės kareiviais metu Margių miške (netoli Mikoliškių, Kretingos raj. buvo sunkiai sužeistas, po kelių dienų mirė.

## Šaltiniai
* Lietuvos ypatingasis archyvas. – F. K-1, ap. 3, b. 1241. – L. 139. – B. 1248. – L. 48
* Stanislava Petraitienė. Brangi tylos kaina. – Švyturys – 1966 m. rugpjūčio 2, 9 d. – Nr. 88, 91
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 5
* Lietuvos gyventojų genocido ir rezistencijos tyrimo departamento archyvinė pažyma. – 1997 m. spalio 24 d.
Juozas Paulauskas (1917)

**Juozas Paulauskas** (slap. **Dalius**, **Bočius**, 1917 m. Vaineikių k., Darbėnų vls., Kretingos apskr. – 1950 m. birželio 3 d., Nausėdų k., Darbėnų vls., Kretingos apskr.) – Lietuvos partizanas, Lietuvos laisvės armijos Žemaičių apygardos Kardos rinktinės vadas.

## Biografija
Vaineikių girininkijos eigulys, nuo 1944 m. partizanas. Lietuvos laisvės armijos Žemaičių apygardos Kardo rinktinės štabo apsaugos Vizbuto kuopos narys, vėliau – būrio vadas. Nuo 1949 m. – Kardo rinktinės štabo viršininkas, vėliau – rinktinės vadas.

Žuvo 1950 m. birželio 3 d. kartu su rinktinės štabo viršininku Kazimieru Martinkumi-*Saga*, partizanais Justinu Rimkumi-*Ąžuolu*, Leonora Viluckyte-*Širšyne* ir Vytautu Zalecku-*Vaivoru* patekęs į Nausėdų kaimo Ganyklėlių miške MGB vidaus kariuomenės kareivių ir Darbėnų vls. stribų apsuptį. Palaikai išvežti į MGB Darbėnų valsčiaus poskyrio būstinę. Užkasimo vieta nežinoma.

Vardas įamžintas paminkluose žuvusiems Kardo rinktinės partizanams atminti Kretingos senosiose kapinėse (1992 m). ir Nausėdų kaimo miške (1995 m.).

1998 m gegužės 18 d. pripažintas Kario savanorio statusas, 1998 m. gegužės 20 d. suteiktas kapitono laipsnis (po mirties). 


Vaizdas:Nausedai paminklas partizanu 2004 01.JPG|Kryžius ir paminklas partizanų žuvimo vietoje Nausėduose
vaizdas:Nausedai paminklas partizanu 2004 02.JPG|Paminklinis akmuo Nausėduose
Vaizdas:Kretinga kapas Partizanu 2005.jpg|Paminklas Kardo rinktinės partizanams Kretingoje


## Šaltiniai
* Lietuvos ypatingasis archyvas. – F. K–1, ap. 47, b. 246. – L. 72v–73. – B. 265. – L. 44–48
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 5
* Lietuvos gyventojų genocido ir rezistencijos tyrimo departamento archyvinė pažyma – 1998 m. kovo 6
* Juozas Baužys. Nausėdų girios sakalai. – Švyturys – 2003 m. kovo 8. – Nr. 19. – P. 1, 6
Vytautas Zaleckas

**Vytautas Zaleckas**, slap. **Vaivoras** (1920 m. Salantai, Salantų vls., Kretingos apskr. – 1950 m. birželio 3 d., Nausėdų k., Darbėnų vls., Kretingos apskr). – Lietuvos partizanas, Lietuvos laisvės armijos Žemaičių apygardos Kardo rinktinės Tauragio kuopos vadas.

## Biografija
Užaugo Salantuose. Nuo 1945 m. Lietuvos laisvės armijos Žemaičių legiono Kardo rinktinės Slyvos, 1946 m. pavadintos Tauragiu, kuopos narys, vado pavaduotojas, nuo 1947 m. – vadas.

Žuvo 1950 m. birželio 3 d. kartu su rinktinės vadu Juozu Paulausku, štabo viršininku Kazimieru Martinkumi–''Saga'', partizanais Justinu Rimkumi–*Ąžuolu* ir Leonora Viluckaite–*Širšyne* patekęs į Nausėdų kaimo Ganyklėlių miške MGB vidaus kariuomenės kareivių apsuptį. Palaikai išvežti į MGB Darbėnų valsčiaus būstinę. Užkasimo vieta nežinoma.

Vardas įamžintas 1995 m. Nausėdų miške pastatytame paminkle.


Vaizdas:Nausedai paminklas partizanu 2004 01.JPG|Kryžius ir paminklas partizanų žuvimo vietoje Nausėduose
vaizdas:Nausedai paminklas partizanu 2004 02.JPG|Paminklinis akmuo Nausėduose


## Šaltiniai
* Lietuvos ypatingasis archyvas. – F. K-1, ap. 3. – B. 1231. – L. 9, 67. – B. 1237. – L. 2, 174. – B. 1248. – L. 96-97. – Ap. 47, b. 246. – L. 37v-38
* Kovojanti Lietuva (1944-1954 m.). Rezistencijos laikotarpio foto. – Kaunas, 1990. – Fot. 62
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 6
* Genovaitė Paulikaitė. Žvainiuose įamžintas žuvusių partizanų atminimas. – Pajūrio naujienos. – 1996 m. rugpjūčio 27 d. – Nr. 99. – P. 2
* Lietuvos gyventojų genocido ir rezistencijos tyrimo departamento archyvinė pažyma. – 1998 m. kovo 6 d.
* Juozas Baužys. Nausėdų girios sakalai. – Švyturys. – 2003 m. kovo 8 d. – Nr. 19. – P. 1, 6
Silicon Graphics

**Silicon Graphics, Inc.** (dažnai trumpinama iki SGI) buvo kompiuterių techninės ir programinės įrangos gamintojas įkurtas 1982 metais JAV, Kalifornijoje, likviduotas 2009 gegužės mėnesį. Specializavosi galingų serverių, darbo stočių, kompiuterinės grafikos ir vizualizacijos srityse.

## Techninė įranga
Gamino našius kompiuterius skirtus grafinei vizualizacijai, moksliniams skaičiavimams (superkompiuterius), grafines darbo stotis. Kompiuteriai naudojo Motorolos 680x0, MIPS, Intel serijų procesorius. Pirmieji savo kompiuteriuose panaudojo grafinius procesorius 3D vaizdui generuoti. Pasikeitus firmos darbo profiliui, daugelis SGI inžinierių perėjo į kitas kompiuterių grafikos procesorių firmas, tokias kaip ATI ir Nvidia.

## Programinė įranga
Sukūrė savo UNIX operacinę sistemą IRIX. Propogavo nemokamos programinės įrangos kūrimą, palaikė keletą projektų (tokių kaip Linux ir Samba) ir neatlygintinai atidavė savo sukurtą kodą (XFS) nemokomos programinės įrangos pasauliui. Sukūrė aplikacijų programavimo sąsają (API) IRIS GL, kuri vėliau tapo OpenGL.

## Tolimesnė įmonės raida
Po bankroto paskelbimo, įmonės likučius ir vardą nupirko Rackable Systems. Tačiau paties bankroto ir reorganizavimo metu, buvo suformuota naują įmonę Graphics Properties Holdings, Inc.(GPHI), kuri perėmė daug intelektinės nuosavybės iš pradinės įmonės. Šiuo metu, GPHI nieko negamina, o užsiima tiktai juridinėm procedūrom susijusiom su SGI intelektinio turto išnaudojimu. Per pastaruosius metus GPHI padavė į teismą dėl galimų patentinių teisių laužymo tokias firmas kaip: ATI (AMD), Apple Inc., Sony, HTC Corp, LG Electronics Inc., Samsung Electronics Co., Research in Motion Ltd.
Prietaisai, kuriuose galbūt buvo panaudotos SGI patentuotos technologijos: Apple iPhone, HTC EVO4G, LG Thrill, Research in Motion Torch, Samsung Galaxy S and Galaxy S II, BlackBerry ir Sony Xperia Play išmanieji telefonai.

## Nuorodos

* Oficialus puslapis
Taimyro (dolganų-nencų) autonominė apygarda

**Taimyro (dolgano-nencų) autonominė apygarda** () arba **Taimyrija** buvo federalinis subjektas Rusijos šiaurėje, Sibire, daugiausia Taimyro pusiasalyje. Centras – Dudinka.

## Istorija

**Taimyro nacionalinė apygarda** įkurta 1930 m. priklausė Krasnojarsko kraštui. 1977 m. pervadinta į Taimyro (dolgano-nencų) autonominę apygardą. Po 1990 metų tapo savarankišku administraciniu vienetu Rusijos sudėtyje, 2007 m. sausio 1 d. vėl prijungta prie Krasnojarsko krašto, tačiau visiškai panaikinta (be atskiro statuso), tapo Taimyro rajono dalimi.

## Gyventojai

### Miestai

Didžiausios Taimyrijos gyvenvietės buvo:
* Norilskas
* Kajerkanas
* Dudinka
* Talnachas
* Snežnogorskas
* Chatanga
* Diksonas

### Tautinė sudėtis
2002 m. tautinė sudėtis buvo:

* rusai – 58,6 %
* dolganai – 13,9 %
* nencai – 7,7 %
* nganasanai – 1,9 %
* evenkai – 0,8 %
* encai – 0,5 %
* kiti – 16,7 %

## Rajonai

Apygardoje buvo 3 administraciniai rajonai:
* Diksono
* Ust Jenisiejaus
* Chatangos
Liūninis lipikas

**Liūninis lipikas** (*Galium uliginosum*) – raudinių (*Rubiaceae*) šeimos žolinis augalas. Paplitęs Grenlandijoje, Skandinavijoje, Vidurinėje ir Vakarų Europoje, Rusijoje, Kaukaze, Vakarų ir Rytų Sibire, Vidurinėje Azijoje, Mongolijoje.

Augalas daugiametis, 15-40(60) cm aukščio su kietu, siūlišku šakniastiebiu. Stiebas liaunas, gulsčias arba kylantis, šakotas, kibus nuo briaunas apaugusių plonų, žemyn nulinkusių dygių. Lapai linijiškai lancetiški, 1-1,8 cm ilgio ir 1-3 mm pločio, viršūnė su ilgu dygiu, į pamatą laipsniškai susiaurėję, vienagysliai, kiek pariestais ir šiurkščiais kraštais, susitelkę po 6 (5-8) menturyje. Pažiedlapiai labai smulkūs, apie 2 mm ilgio ir 0,5 mm pločio. Žiedai sudėtiniai, susitelkę skėtiškose kekėse iš 6-9 žiedų, stiebo ir šakelių viršūnėse susitelkę į šluotelinį žiedyną. Vainikėlis baltas, keturskiltis, apie 3,5 mm skersmens, su trumpu, plačiu vamzdeliu ir kiaušiniškomis, smailiomis atbrailos skiltelėmis. Dulkinės geltonos. Liemenėlio viršūnė dviskiltė, jo pamate dvi nektarinės. Vaisiai smulkūs, apie 1 mm ilgio ir 1,5-2 mm pločio, iš dviejų merikarpių, retai išauga tik vienas merikarpis, su smulkiomis taškinėmis karputėmis. Žydi birželio – rugpjūčio mėnesiais.

Liūninis lipikas auga upių ir ežerų pakrantėse, šlapiose pievose, krūmuose, žemapelkių pakraščiuose. Labai dažnas visoje šalyje. Pievose apydažnis kupstinių šluotsmilgių (*Deschampsietum caespitosae*), paprastųjų viksvų (*Caricetum nigrae*), viksvų trainių (*Caricetum paniceae*), kupstinių viksvų (*Caricetum caespitosae*) bendrijose.

## Literatūra

* „Lietuvos TSR flora V“. Autorių kolektyvas: V. Butkus, V. Galinis, R, Jankevičienė, Br. Kizienė, Ž. Lazdauskaitė, A, Lekavičius, V. Ramanauskas, V. Raškauskas, M. Natkevičiūtė-Ivanauskienė, A. Statkevičius, J. Strazdaitė, I. Šarkinienė, A. Tučienė, Redagavo: M. Natkevičiūtė-Ivanauskienė; Leidykla „Mokslas“, Vilnius, 1976

* Galium uliginosum L. Sp. Pl. (1753) 106; B. S. Jundz. Opis. Rosl. (1791) 134; J. Jundz. Opis. Rosl. (1830) 60; Ledeb. Fl. Ross. II (1846) 408; Hegi Fl. VI, 1 (1918) 221; Hryniew. Tentam. (1933) 240; Snarksis Vadovas (1954) 710; Mowsz. Consp. Fl. Viln. II (1958) 79; Победимова во Фл. ССCP XXIII (1958) 340. – Galium grandiflorum Gilib. In Linn. Syst. Pl. Europ. I (1785) 4. Liūninis lipikas. – Подмаренник топяной. – XXVIII lentelė, 1.
Buriatai

**Buriatai** (sav. *буряад*) – šiaurinės Azijos tauta. Gyvena daugiausia Rusijoje, Užbaikalėje (Buriatijoje – 272 tūkst., Irkutsko srityje – 80,5, Užbaikalės krašte – 70,4), taip pat šiaurės Mongolijoje, šiaurės rytų Kinijoje (Vidinėje Mongolijoje). Populiacija – virš 0,5 mln. žmonių. Kalba mongolų kalboms priskiriama buriatų kalba, taip pat vartoja rusų, kinų, mongolų kalbas. Mongolidai.

Buriatai skirstosi į keletą genčių: bulagatai, echiritai, choriniai ir chongodorai.

## Kultūra

Buriatai nuo seno vertėsi gyvulininkyste (augino galvijus, arklius, avis, ožkas, kupranugarius), kaip ir mongolai vertėsi klajokline gyvulininkyste, dalis, augino soras, miežius, vertėsi medžiokle. Nuo XIX a. dauguma buriatų tapo sėslūs – verčiasi žemdirbyste, ganykline gyvulininkyste, žvejyba, dalis dirba pramonės įmonėse. Tradicinis buriatų pastatas – jurta, žiemą gyvendavo žeminėse. Tapę sėslūs pradėjo statyti gryčias (*Изба*). Būta patriarchato, patriarchalinės vergovės. Išlikęs gausus folkloras, mitai, legendos.

## Religija

Tradicinė buriatų religija šamanistinė (tengrizmas), pačių vadinama *хара шажан* („juodasis tikėjimas“). XVI a. tarp buriatų paplito Tibeto budizmas (*шара шажан* – „geltonasis tikėjimas“). XVIII a. rusams kolonizuojant Sibirą dalis buriatų tapo stačiatikiais. Buriatijoje veikia visos Rusijos budizmo dvasinis centras – Ivolgos vienuolynas.

## Istorija

Buriatai susidarė XVI-XVII a. iš šiaurinių mongolų genčių. XVII a. bulagatai, echiritai formavosi į buriatų tautą, tuo tarpu Užbaikalės buriatai buvo valdomi mongolų. Rusijai pradėjus Baikalo žemių kolonizaciją dalis buriatų persikėlė į Mongoliją. Kitos gentys pradėjo konsoliduotis, seslėjo. XIX a. galutinai susidarė buriatų tauta.

## Šaltiniai
Kirasyrų pulkas

**Kirasyrų pulkas** (, anksčiau ) – Italijos elitinis karinis dalinys (kuopa Karabinierių korpuso sudėtyje), naudojamas kaip Italijos prezidento garbės sargyba.

Kirasyrai nuo kitų karabinierių skiriasi uniforma ir ūgiu. Į kirasyrus priimami tik vyrai, kurių ūgis viršija 195 cm.

Dalinio šaknys siekia XIV a. pabaigą, kai Savojos grafas Amadėjus VII kaip asmens sargybinius naudojo arbaletininkų dalinį. XVI a. Savojos hercogas Emanuelis Filibertas perorganizavo Savojos kariuomenę ir joje įsteigė asmens apsaugos raitųjų lankininkų dalinį (). Ši sargyba 1590 m. Monso apgulties metu išgelbėjo Savojos hercogą Karlą Emanuelį I. Karlas Emanuelis suformavo kirasyrų kuopą (), kurią jo įpėdiniai dar padidino.
1854 m. karaliaus apsauga karo metu tapo karabinieriai. 1868 m. vasario 7 d. princo Umberto ir Margeritos Savojietės (*Margherita di Savoia*) vestuvėms buvo suformuota raitoji garbės sargyba (), kurią sudarė 80 karabinierių. Šis naujas dalinys 1870 m. sausio 7 d. buvo pervadintas į Karališkąją karabinierių sargybą () ir jai buvo patikėta karaliaus apsauga.

Panaikinus Italijos karalystę ir paskelbus Italijos respubliką 1946 m. kirasyrų dalinys buvo suformuotas iš naujo kaip kavalerijos eskadronas.

2006 m. vasarį *Corazzieri* dalyvavo pakeliant XX Žiemos olimpinių žaidynių vėliavą Turine (Italija).


2june2006 376.jpg|thumb|Kirasyrai parade (2006 m.)
Corazzieri.jpg|Kirasyrai ceremonijoje prie Prezidento rūmų
Guard quirinal palace.jpg|Kirasyras poste prie Prezidento rūmų
Comando Carabinieri, Reggimento Corazzieri - building 2.jpg|Kirasyrų kareivinės Romoje
Festa della Repubblica 2008-1.jpg|Kirasyrai oficialios ceremonijos metu neša vainiką
Dekameronas: skaistuolių teritorija

**Dekameronas: skaistuolių teritorija** () – 2007 m. romantinė drama pagal italų rašytojo Džiovanio Bokačo knygą „Dekameronas“.

Filmo premjera įvyko 2007 m. gruodžio 17 d. Graikijoje.
 
## Siužetas

Kaip linksmai ir gražiai gyveno Florencija XIV a.! Kurtizanės ir dailininkai, linksmybės ir prabanga... Bet 1346 m. gražus gyvenimas baigėsi – į Europa atėjo „juodoji mirtis“, baisus, nieko nepasigailintis maras. Lorencas de Lambertis, kaip ir daugelis, palieka mirštantį miestą, tikėdamas išsigelbėti nuo ligos, tuo pačiu ir nuo savo persekiotojo Džerbino de la Rato. Saugią užuovėją jis randa – moterų vienuolyne, įsidarbindamas ten apsimetęs kurčnebyliu.

Tuo tarpu, maras pasiima Pompinėjos tėvus. Kartu su nelaime, ant merginos pečių nukrenta rūpesčiai dėl tėvų turto, kurį nori pasisavinti besąžinis Džerbinas. Jis merginą šantažuoja bankrotu, esą tėvas liko jam skolingas didelę pinigų sumą. Padėčiai ištaisyti yra tik vienas kelias – ištekėti už jo.

Pompinėja iš vis nesiruošia tapti Džerbino žmona nes yra susižadėjusi su kažkokiu rusų, kunigaikščiu Džeržinskiu, kuris jau iš Naugardo jau važiuoja pas ją į Florenciją. Ateina diena, kai Pompinėja savo artimiausius draugus pasikviečia į sužadėtuvių puotą, kuri įvyks užmiesčio viloje, netolo moterų vienuolyno, kur rožes prižiūri sodininkas Lorencas. Pompinėja atsitiktinai pamato Lorencą ir būsimasis jaunikis jau pamirštas. Į vienuolyną, vienuolės apdarais, patekusi Pompinėja padovanoja Lorencui aistringą bučinį.

Kol įsimylėjėliai mėgaujasi užplūdusiais jausmais, Pompinėjos draugai važiuoja pas ją į svečius iš gražiosios Florencijos į senąją Toskaną. Žinoma, kelyje niekas nenuobodžiauja, nes kompanija vis patenka į įvairias pikantiškas situacijas.

## Aktoriai
* Heidenas Kristensenas – Lorencas
* Miša Barton – Pampinėja
* Timas Rotas – Džerbino
* Ana Galiena – vienuolyno viršininkė
* Metju Rysas – kunigaikštis Džeržinskis
* Rozalinda Halsted – Felomena
* Kristoferis Iganas – Dioneo
* Silvija Kolloka – sesuo Lizabeta
ir kt.

## Išnašos

## Nuorodos
* KINO RECENZIJA: „Dekameronas. Skaistuolių teritorija“
* http://www.territoriadevstvennicfilm.ru/ 
* Apdovanojimai ir nominacijos (Anglų kalba)
Eliazihas

**Eliazihas** – miestas Turkijos rytuose; provincijos centras. Išvystyta maisto, tekstilės, cemento pramonė, spalvotoji metalurgija.

## Sportas
* Elazığspor (futbolas)
Baškirai

**Baškirai** (*Башҡорттар*) – Rytų Europos tauta. Gyvena daugiausia Rusijoje, pietų Urale ir jo priekalnėse (Baškortostane, Čeliabinsko, Orenburgo, Tiumenės, Sverdlovsko srityse, Permės krašte ir kt.). Tarybiniais metais nemažai baškirų apsigyveno Vidurinėje Azijoje, Ukrainoje. Populiacija – 1,75 mln. žmonių. Kalba tiurkų kalboms priskiriama baškirų kalba, dažnai vartoja rusų, totorių kalbas. Baškirai turi europidų ir mongolidų rasių bruožų (gyvena jų arealų sandūroje).

## Kultūra

Baškirai tradiciškai vertėsi klajokline gyvulininkyste (arkliai, avys, galvijai, kupranugariai), užsiima žemdirbyste (linai, kanapės, javai, grikiai, daržovės). Nuo XVI–XIX a. tapo sėslūs, nuo XX a. vid. dirba pramonės įmonėse, paslaugų sferoje, žemės ūkyje. Tradiciniai amatai: kilimų audimas, tekstilė, odininkystė, medžio drožyba, metalurgija.

Tradicinė baškirų gyvenvietė – aūlas. Baškirų būstai buvo skirtingi priklausomai nuo gyvenamosios vietos: rytuose – veltiniu dengtos jurtos, stepėje – plūkto molio, mišku zonoje – apvalių rąstų namai. Tradicinė šeima monogaminė, tačiau bajai ir dvasininkai turėdavo po 2-3 žmonas. Buvo paplitęs leviratas.

Tradicinis baškirų tikėjimas buvo šamanistinis, tačiau X-XIII a. priėmė islamą.

## Istorija

Baškirų kilmė mišri: susidarė greičiausiai iš tiurkų genčių, nors formavimesi dalyvavo ir ugrų gentys. IX a. dalis baškirų kartu su madjarais patraukė į vakarus. Arabų šaltiniuose minimi nuo X-XIII a. (plačiai aprašė Ibn Fadlanas). XIII a. arabų minima, kad baškirai, priėmę islamą, gyveno pietų Vengrijoje, jų sostinė buvo Keratas. Jie sudarė vengrų kavalerijos pagrindą. XIII a. Uralo baškirus užkariavo mongolai, vėliau baškirai tapo Mongolijos imperijos kariais. 1391 m. kartu su totoriais kovojo prieš mongolus. Vėliau buvo užkariauti rusų (daug kartų buvo surengę sukilimus), tapo kazokų armijų nariais.

## Šaltiniai
Exxon Mobil

**ExxonMobil** yra viena iš pačių didžiausių JAV tarptautinių bendrovių ir pati stambiausia naftos bendrovė pasaulyje. „ExxonMobil“ yra didžiausia nevalstybinė įmonė naftos ir dujų pramonėje. Ši bendrovė perdirba apie 3 % naftos ir 2 % energijos pasauliniu mastu. Ji turi 37 naftos perdirbimo gamyklas 21 šalyse, o jose perdirba 6,3 milijono naftos barelių per dieną. Tai John D. Rockefeller „Standard Oil“ bendrovės tiesioginis palikuonis. Ši bendrovė buvo įsteigta 1999 m. susijungus dviem naftos perdirbimo milžinams – „Exxon“ ir „Mobil“ bendrovėms. „ExxonMobil“ pastaraisiais metais yra viena pirmaujančių bendrovių Forbes Global 2000 sąrašo viršuje rinkos kapitalizacijos atžvilgiu.

## Veikla
„ExxonMobil“ savo veiklą skaido į tris pagrindines sritis:
* Padalinys, atsakingas už naftos telkinių paieškas, naftos gavybą ir jos transportavimą bei didmeninę prekybą.
* Padalinys, atsakingas už naftos gaminių rinkodarą, naftos perdirbimą ir mažmeninę prekybą.
* Chemijos pramonės padalinys.
Ostankino televizijos bokštas

**Ostankino televizijos bokštas** – radijo ir televizijos bokštas, kuris stovi Maskvoje. Jo aukštis – 540 metrų, veikia nuo 1967 m. Tai ketvirtoji pagal aukštį laisvai stovinti konstrukcija po Burdž Chalifos dangoraižio, Guangdžou televizijos bokšto, ir CN bokšto Toronte.

Pagrindinis televizijos bokšto konstruktorius – Nikolajus Nikitinas, inžinierius – Moisėjus Škudas, o architektas – Leonidas Batalovas. Sprendimas statyti televizijos bokštą Maskvos mieste buvo priimtas dar 1957 m., o statytas 1963–1967 m. Po pastatymo Maskvos televizijos bokštas tapo pačiu aukščiausiu statiniu pasaulyje. Idėja naudoti gelžbetonį, sutvirtintą plieniniais trosais, padėjo bokštą suprojektuoti paprastą ir grakštų.

## Konstrukcija
* Aukštis – 540 m.
* Betoninės dalies aukštis – 385 m.
* Pamato gylis neviršija 4,6 metro
* Pastato svoris kartu su pamatu – 51 400 t.
* Bendras televizijos bokšto patalpų tūris – 70 000 m³.
* Naudingasis bokšto plotas – 15 000 m².
* Pagrindinė apžvalgos aikštelė įsikūrusi 337 m aukštyje.
* Pamato plotas – 2037 m².

## Liftų sistemos
Šiuo metu pastate veikia 5 iš 7 liftų. Greitaeigiai liftai atitinka šias charakteristikas:
* Greitis – 7 m/s
* Keliamoji galia – 1050 kg.
* Stotelių skaičius bokšte – 13.

## Įdomūs faktai
* Bokšto konstruktorius Nikolajus Nikitinas sugalvojo bokšto projektą per vieną naktį. Bokšto apačioje, detale tapo apversta betoninė „lelija“. Pradiniame projekte „lelija“ turėjo 4 „žiedlapius“, vėliau jų skaičius padidintas iki dešimties.
* 2000 metais bokštą nusiaubė gaisras. Gaisro židinys buvo 460 m aukštyje. Dėl šio gaisro sutriko televizijos transliacija milijoninėje Maskvoje ir jos apskrityje.
* Į pagrindinę apžvalgos aikštelę, kuri yra įsikūrusi 337 m aukštyje, galima užkopti laiptais. Greičiausiai tai atliko per 11 minučių 55 sekundžių.

## Bibliografija
* Останкинская телевизионная башня. / Под ред. Н. В. Никитина. – М., 1972.
* Гриф А. Я. Высочайшая телевизионная башня. – М.: «Связьиздат», 1975.
* Юрин А. В. Самая высокая телевизионная башня в Европе. – М., 1997.

## Nuorodos

* Oficialus Maskvos Ostankino televizijos bokšto tinklalapis
Rusinų kalba

**Rusinų kalba** – rytų slavų pogrupio kalba, kuria kalba rusinai Užkarpatėje, Slovakijoje, Vengrijoje ir kai kuriose buvusios Jugoslavijos valstybėse, taip pat didelėse emigrantų bendruomenėse Kanadoje ir JAV. Kalba užrašoma papildyta kirilica.

Dėl rusinų išsimėtymo po skirtingas valstybes būta keleto skirtingų bendrinės kalbos kūrimo bandymų.

## Šaltiniai
*
Ivolgos vienuolynas

**Ivolgos vienuolynas „Chambyn Sumė“** (, ) – budistų vienuolynų kompleksas (dacanas) Rusijoje, Buriatijoje, Aukštutinės Ivolgos kaime. Tai pagrindinis Rusijos dvasinis budizmo centras bei vertingas architektūros paminklas.

Vienuolyno statybos planai pradėti 1945 m. TSRS vadovybei sušvelninus požiūrį į religijų ribojimą. 1946 m. Aukštutinės Ivolgos kaime pradėtos rengti pirmos viešos budistinės apeigos. 1951 m. valdžia suteikė žemės plotą vienuolyno ir lamų namų statybai. 1970–1972 m. pastatyta pagrindinė šventykla.

Dabar vienuolyno kompleksą sudaro:
* Cogčen Duganas – pagrindinė šventykla;
* Maidarin Sumė – nedidelė, medinė Maitrėjos Budos šventykla;
* Devažin Sumė – Suchavatis, molinis dviaukštis pastatas;
* Sachjusan Sumė – kvadratinis medinis duganas, pašvęstas dharmapaloms
* Čoira Duganas – buvęs pirmasis duganas, dabar šventojo Bodi medžio oranžerija.

Taip pat vienuolyno teritorijoje įkurtos bibliotekos, budizmo instituto korpusai, viešbutis, budistinio meno muziejus, stūpos, lamų gyvenamieji namai bei pagalbiniai statiniai. Prie pagrindinio dugano veikia lankytojų centras.

Ivolgos vienuolynas – svarbus turistinis, religinis Užbaikalės centras, gausiai lankomas ne tik Rusijos gyventojų, bet ir lankytojų iš užsienio. Vyksta patarnavimai, vadinami churalais, kasdienės pamaldos, ritualai. 1991 m. įkurtas budizmo institutas Daši Čojnchorlinas (veikia filosofijos, tantrizmo, ikonografijos ir medicinos fakultetai).

## Nuorodos
* Oficiali svetainė
Italijos laivyno kariniai laipsniai

**Italijos laivyno kariniai laipsniai** - Italijos kariniame jūrų laivyne naudojami kariniai laipsniai.

## Italijos laivyno karinių laipsnių lentelė

## Nuorodos
Juozas Kėkštas (1911)

**Juozas Kėkštas** (*Kiekšė, Kekšas*, slap. *Drulis Juozas*, *Kaupas*, *Kanapė (Kanapis)*, *Kanalas*, 1911 m. kovo 14 d. Vildūnai, Joniškėlio vls., Panevėžio aps., Kauno gub. – 1948 m. gegužės 6 d., Vaiteliai, Gargždų vls., Kretingos aps.) – Lietuvos karininkas, šaulys, policijos tarnautojas, partizanas, Kardo rinktinės vadas.

## Biografija
Baigė Kauno karo mokyklą, tapo leitenantu, 1938-1939 m. mokėsi Kauno policijos mokykloje. Lietuvos šaulių sąjungos, 1941 m. – Lietuvių aktyvistų fronto narys, 1941 m. sukilėlių Joniškėlio valsčius sukilėlių būrio vadas.

Nacistinės Vokietijos okupacijos laikais gyveno Daugailiuose (Utenos aps.), paskirtas Daugailių valsčiaus policijos nuovados viršininku. Kitais duomenimis dirbo Valstybės saugumo policijos Panevėžio skyriaus viršininku.

1944 m. įstojo į Vietinę rinktinę. Ją panaikinus, 1944 m. liepos mėn. su šeima persikėlė pas žmonos motinos seserį Akveliną Pudžmienę Laukžemėje (Darbėnų vls., Kretingos aps.), tapo Lietuvos laisvės armijos organizacijos Vanagų būrio nariu. Legaliai dirbo Kūlupėnų geležinkelio stoties malkų sandėlyje, o priartėjus frontui persikėlė į Lazdininkus (Darbėnų vls., Kretingos aps., apsigyveno pas Juozą Katkų. Kretingos apskritį užėmus okupacinei sovietų kariuomenei, 1944 m. spalio mėn. kartu su J. Katkumi ir Alfonsu Knystautu iš Laukžemės pasitraukė į Vaineikių miškus.

Nuo 1945 m. sausio mėn. vėl gyveno legaliai, dirbo Šventosios žuvų treste (Palangos vls., Kretingos aps.), o 1945 m. gegužės mėn. kartu su A. Knystautu antrąkart pasitraukė į mišką, įstojo į Klevo partizanų kuopą.

Vienas iš Lietuvos laisvės armijos Žemaičių legiono Kardo rinktinės kūrėjų, nuo 1945 m. lapkričio 15 d. rinktinės štabo organizacinio skyriaus viršininkas, nuo 1946 m. sausio 30 d. štabo žvalgybos ir rikiuotės, propagandos skyrių viršininkas, rinktinės stovyklos apsaugos komendantas (štabo viršininkas). Nuo 1946 m. kovo mėn. rinktinės vadas, partizanų kapitonas.

Žuvo NKVD Kartenos valsčiaus skyriaus ir stribų karinės-čekistinės operacijos metu Vaiteliuose (Gargždų vls., Kretingos aps.).

## Šaltiniai
* Lietuvos ypatingasis archyvas. – F. K-1, ap. 3, b. 1231. – L. 67
* Hitleriniai parašiutininkai. – Vilnius, 1966. – P. 84-87, 90, 92
* Stanislava Petraitienė. Brangi tylos kaina // Švyturys. – 1966, liepos 14, 16, 19
* Bronius Kviklys. Mūsų Lietuva. – Vilnius, 1992. – T. 4. – P. 247
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 4-6, 8, 16-21
* Lietuvos gyventojų genocidas 1948, t. 3 (A-M). – Vilnius, 2007. – P. 638.
Kolektyvinė pasąmonė

**Kolektyvinė pasąmonė** - analitinės psichologijos sąvoka, kurią įvedė Karlas Gustavas Jungas. Jo išplėtota teorija teigia, jog kolektyvinė pasąmonė yra pasąmonės dėmuo, kuris pasireiškia žmonijoje ir visose gyvybės formose su nervų sistema. Jungas atskyrė kolektyvinę pasąmonę nuo asmeninės pasąmonės, kadangi asmeninė pasąmonė yra asmeninės individo unikalios patirties šaltinis, o kolektyvinė pasąmonėje įsirėžia tam tikros individų rūšies išgyvenimai.

Kolektyvinę pasamonę sudaro archetipai (universali, visiems žmonėms būdinga mąstymo forma):
* *anima* – neįsisąmoninta vyro asmenybės moteriškoji pusė
* *animus* – neįsisamoninta moters asmenybės vyriškoji pusė
* *persona* – socialiniai asmenybės vaidmenys
* *šešėlis* – neįsisąmoninta psichikos dalis, kurioje slypi tai, ko asmenybė sau nenori priskirti
* *savastis* – asmenybę reguoliuojantis centras, vientisumo ir harmonijos įsikūnijimas
* *išmintis* – gyvenimiškos išminties ir brandumo įasmeninimas
* *dievas* – galaktinė psichinės realybės, suprojektuotos į išorinį pasaulį, realizacija
Fannie Mae

**Fannie Mae** JAV būsto paskolų (hipotekos) bendrovė įsteigta 1968 m. kaip atviroji kompanija gavusi iš JAV Kongreso privilegija tapti vyriausybės remiama įmone, bet buvo įkurta 1938 m. Didžiosios Depresijos laikotarpiu. Bendrovės tikslas - praplėsti antrinę būsto paskolų rinką sukuriant vertybinius popierius iš būsto paskolų hipotekos pavidalu, o tai sudaro galimybes paskolų išdavėjams  perinvestuoti savo turtą ir tokiu būdu suteikti dar daugiau paskolų, o tai savo ruožtu leidžia skolint dar didesniam klientų kiekiui hipotekos rinkoje ir tuo pačiu sumažint priklausomybę nuo bankų indėlininkų.

## Verslo modelis
Fannie Mae superka paskolas iš patikimų būsto paskolų pardavėjų grynųjų pinigų ar hipotekos pavidalu, kurios turi savyje tokio pobūdžio paskolas ir jas laiko savo įmonės turte laiduodama esamą paskolą ir už tai nuosekliai gaudama atlygį palūkanų pavidalu. Hipotekos pardavėjas turi du pasirinkimus - gali pasilaikyti arba parduoti tuos vertybinius popierius. Fannie Mae taip pat gali supakuoti būsto paskolas iš savo pačios paskolų portfelio ir paskui parduoti pelningus būsto paskolų vertybinius popierius investuotojams antrinei hipotekos rinkoj garantuodama likusią paskolos dalį ir nuosekliai gražindama palūkanų išmokas investuotojui. Įsigydama būsto paskolas Fannie Mae ir Freddie Mac aprūpina bankus ir kitas finansines institucijas šviežiais pinigai sudarydamos galimybę joms suteikti naujas paskolas. O tai savo ruožtu suteikia JAV nekilnojamo turto ir paskolų rinkoms lankstumą bei likvidumą.
Augustinas Kiesas

**Augustinas Kiesas (Kiesus)**, slap. **Jūra** (1922 m. Kurmaičių k., Kretingos vls., Kretingos aps. – 1950 m. sausio 10 d., Aukštkalvių miške, Kretingos vls., Kretingos aps.) – Lietuvos partizanas, Lietuvos laisvės armijos Žemaičių apygardos Kardo rinktinės Širvydo kuopos vadas.

## Biografija
Užaugo Kurmaičiuose, dirbo tėvų ūkyje. Vengdamas tarnybos okupacinėje sovietų kariuomenėje, po II pasaulinio karo buvo NKVD Kretingos valsčiaus poskyrio stribas, palaikė ryšius su Lietuvos partizanais.

Nuo 1946 m. gruodžio mėn. Lietuvos laisvės armijos Žemaičių apygardos Kardo rinktinės Širvydo kuopos narys, vėliau – kuopos vadas. Kuopa veikė Kretingos vls. teritorijoje, bazavosi – Aukštkalvių miške.

Žuvo su partizanu Juozu Zuberniumi-Ukmergiu, Jonu (g. 1911 m. Sungailų k.) bandydami prasiveržti iš MGB pasienio kariuomenės kareivių, Kretingos valsčiaus milicininkų ir stribų apsuptos žeminės Aukštkalvių miške. Sumaitoti kūnai buvo atvežti ir pamesti MGB Kretingos apskrities būstinės kieme.

Vardas įamžintas Kretingos senosiose kapinėse ir Aukštkalvių miške pastatytuose paminkluose ir stogastulpyje.

Vaizdas:Kretinga kapas Partizanu 2005.jpg|Kardo rinktinės partizanų kapas ir atminimo vieta Kretingos senosiose kapinėse


## Šaltiniai
* Lietuvos ypatingasis archyvas. – F. K-1, ap. 3, b. 1243. – L. 69. – B. 1248. – L. 3-4
* Lietuvos gyventojų genocido ir rezistencijos tyrimo departamento archyvinė pažymą. – 1998 m. kovo 6
* Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 6
* Genovaitė Paulikaitė. Stiprybės suteikė tikėjimas. – Pajūrio naujienos – 1998 m. liepos 10. – Nr. 52. – P. 7
* Algis Kuklys. Pokario atgarsiai Auškalvių miške. – Švyturys – 2000 m. kovo 2. – Nr. 23
Freddie Mac

**Freddie Mac** – JAV Vyriausybės remiama įmonė, įsteigta 1970 m., siekiant paskatinti antrinės būsto paskolų rinkos plėtrą JAV. Pagal formą - atviroji akcinė bendrovė; hipotekos bankas.

Kartu su kitomis JAV Vyriausybės remiamomis įmonėmis „Freddie Mac“ superka būsto paskolas antrinėje rinkoje, sugrupuoja kapitalą ir paskui parduoda tai, kaip hipotekos vertybinius popierius paprastiems investuotojams. Antrinė būsto paskolų rinka padidina laisvų pinigų pasiūlą skirtą būsto paskoloms, o tai savo ruožtu suteikia galimybę bankams suteikti paskolas ir įsigyti būstus didesniam klientų kiekiui.

## Verslo modelis

„Freddie Mac“ užsidirba pinigus apmokestindama išduodamas garantijas paskoloms, kurias įsigijo ir pavertė hipotekos pavidalo vertybiniais popieriais. „Freddie Mac“ klientai už užmokestį mainais perleidžia „Freddie“ Mac bendrovei būsto paskolų riziką. „Freddie Mac“ garantuoja, jog esama paskola ir palūkanos susietos su tais vertybiniais popieriais bus sugrąžinti, nepaisant to ar skolininkas įvykdys savo finansinius įsipareigojimus, ar ne.
BHP Group

**BHP Group**, iki 2018 m. **BHP Billiton** – tarptautinė kalnakasybos, gamtinių dujų bei naftos gavybos bendrovė, įsikūrusi Melburne. Didžiausia metalų rūdų gavybos bendrovė pasaulyje. Įsteigta 2001 m., susijungus australų „Broken Hill Proprietary Company Limited“ (BHP) (įkurta 1885 m.) ir anglų-olandų „Billiton PLC“ (įkurta 1860 m.) metalų rūdų kasybos bendrovėms. Vykdo kasybos darbus Australijoje, Šiaurės Amerikoje ir Pietų Amerikoje, išgauna naftą ir gamtines dujas Jungtinėse Valstijose, Australijoje, Trinidade ir Tobage, Jungtinėje Karalystėje ir Alžyre. „BHP Group“ savo veiklą dalina į tris grupes: *Minerals Americas*, *Minerals Australia* ir *Oil*. 2018–2019 finansiniais metais bendrovė išgavo 238 mln. t geležies rūdos, 1,69 mln. t vario, 121 mln. barelių naftos ir 70 mln. t akmens anglies.

## Išnašos
Caterpillar

**Caterpillar Inc. (CAT)** – JAV bendrovė, projektuojanti, gaminanti, parduodanti įvairius kelių tiesimo, statybos, kasyklų mechanizmus, ekskavatorius ir variklius. 

Caterpillar kompanija taip pat siūlo finansines paslaugas bei draudimą savo klientams per pasaulinį franšizė tinklą. Caterpillar kompanija yra stambiausias statybinių įrenginių bei kasybos padargų, dyzelinių ir dujinių variklių, industrinių dujinių turbinų gamintojas. Bendrovė įsteigta 1925 m. Patenka į stambiausių akcinių bendrovių sąrašą Forbes Global 2000.

## Šaltiniai